**Molėtų rajono savivaldybės taryba**

**SPRENDIMAS**

**DĖL PRITARIMO dalyvauti partnerio teisėmis PROJEKTe ,,Taktiliniai maketai turistui po atviru dangumi“**

2020 m. gegužės    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 38 punktu, 16 straipsnio 4 dalimi, 2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ priemonės Nr. 05.4.1-LVPA-R-821 „Savivaldybes jungiančių turizmo trasų ir turizmo maršrutų informacinės infrastruktūros plėtra“ projektų finansavimo sąlygų aprašo Nr. 1, patvirtinto Lietuvos Respublikos ūkio ministro 2016 m. gegužės 4 d. įsakymu Nr. 4-337 „Dėl 2014-2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ priemonės Nr. 05.4.1-LVPA-R-821 „Savivaldybes jungiančių turizmo trasų ir turizmo maršrutų informacinės infrastruktūros plėtra“ projektų finansavimo sąlygų aprašo Nr. 1 patvirtinimo“, 13, 15, 34, 36, 69 punktais, 52.3 papunkčiu, Molėtų rajono savivaldybės 2018-2024 m. strateginio plėtros plano, patvirtinto Molėtų rajono savivaldybės tarybos 2018 m. sausio 25 d. sprendimu Nr. B1-3 „Dėl Molėtų rajono savivaldybės 2018-2024 metų strateginio plėtros plano patvirtinimo“, II prioriteto „Ekonominės raidos skatinimas“ 2.2 tikslo „Aktyvaus laisvalaikio ir kultūros paslaugų įvairovės lyderis regione“ 2.2.2 uždavinio „Aktyvaus laisvalaikio erdvių plėtra“ 2.2.2.4 priemone „Lankytinų objektų teritorijų ir prieigų sutvarkymas“, Molėtų rajono savivaldybės vardu sudaromų sutarčių pasirašymo tvarkos aprašo, patvirtinto Molėtų rajono savivaldybės tarybos 2009 m. sausio 29 d. sprendimu Nr. B1-9 „Dėl Molėtų rajono savivaldybės vardu sudaromų sutarčių pasirašymo tvarkos aprašo patvirtinimo“ (Molėtų rajono savivaldybės tarybos 2013 m. kovo 28 d. sprendimo Nr. B1-62 redakcija), 8.1, 9.1 punktais,

Molėtų rajono savivaldybės taryba nusprendžia:

1. Pritarti, kad Molėtų rajono savivaldybės administracija partnerio teisėmis dalyvautų pareiškėjos Anykščių rajono savivaldybės administracijos kartu su partnere Zarasų rajono savivaldybės administracija projekte „Taktiliniai maketai turistui po atviru dangumi“.

2. Įsipareigoti Molėtų rajono savivaldybės lėšomis finansuoti ne mažiau kaip 15 procentų tinkamų finansuoti 1 punkte nurodyto projekto išlaidų, tenkančių Molėtų rajono savivaldybės administracijai, taip pat padengti netinkamas, tačiau projektui įgyvendinti būtinas išlaidas, tenkančias Molėtų rajono savivaldybės administracijai.

3. Kartu su projekto partnerėmis užtikrinti investicijų tęstinumą 5 (penkis) metus po projekto finansavimo pabaigos.

4. Pritarti, kad būtų pasirašyta jungtinės veiklos (partnerystės) sutartis (pridedama) su projekto pareiškėja Anykščių rajono savivaldybės administracija dėl projekto „Taktiliniai maketai turistui po atviru dangumi“.

5. Pavesti Molėtų rajono savivaldybės administracijos direktoriui organizuoti 1 punkte nurodyto projekto rengimą bei įgyvendinimą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras